LIETUVOS DARBO BIRŽOS
prie socialinės apsaugos ir darbo ministerijos
DIREKTORIUS

ĮSAKYMAS

Dėl lietuvos darbo biržos prie socialinės apsaugos ir darbo ministerijos direktoriaus 2014 m. vasario 11 d. įsakymo nr. V-100 „DĖL Pažymos apie galiojančias administracines nuobaudas formos PATVIRTINIMO“ PAKEITIMO

2016 m. gruodžio 30 d. Nr. V-1003

Vilnius

Vadovaudamasi Aktyvios darbo rinkos politikos priemonių įgyvendinimo sąlygų ir tvarkos aprašo, patvirtinto Lietuvos Respublikos socialinės apsaugos ir darbo ministro 2009 m. rugpjūčio 13 d. įsakymu Nr. A1-499 „Dėl aktyvios darbo rinkos politikos priemonių įgyvendinimo sąlygų ir tvarkos aprašo patvirtinimo“ 15.5 papunkčiu:

1. Pakeičiu Lietuvos darbo biržos prie Socialinės apsaugos ir darbo ministerijos (toliau – Lietuvos darbo birža) direktoriaus 2014 m. vasario 11 d. įsakymą Nr. V-100 „Dėl pažymos apie galiojančias administracines nuobaudas formos patvirtinimo“ (toliau – Įsakymas):

1.1.	pakeičiu Pažymos apie galiojančias administracines nuobaudas formą, patvirtintą Įsakymo 1 punktu, ir išdėstau ją nauja redakcija (pridedama);

1.2.	pakeičiu Įsakymo 2.1 papunktį ir išdėstau jį taip:

„2.1. informuoti darbdavius apie nuo 2017 m. sausio 1 d. įsigaliojusį reikalavimą darbdaviams, teikiantiems pasiūlymus dėl aktyvios darbo rinkos politikos priemonių, kurias įgyvendinant mokamos subsidijos darbo vietai steigti (pritaikyti) arba darbo užmokesčiui kompensuoti, neturėti galiojančios administracinės nuobaudos pagal Lietuvos Respublikos administracinių nusižengimų kodekso 95 straipsnį arba turėti ne daugiau nei vieną galiojančią administracinę nuobaudą pagal Lietuvos Respublikos administracinių nusižengimų kodekso 96, 97, 99, 100, 106, 150 straipsnius;“

2. Pavedu:

2.1. Finansų, teisės ir pirkimų departamento Teisės skyriui paskelbti šį įsakymą Teisės aktų registre ir Lietuvos darbo biržos interneto svetainėje;

2.2. įsakymo kontrolę vykdyti Darbo rinkos ir užimtumo rėmimo politikos įgyvendinimo departamento direktoriui.

Direktorė	Ligita Valalytė

Forma patvirtinta Lietuvos darbo biržos prie

Socialinės apsaugos ir darbo ministerijos

direktoriaus 2014 m. vasario 11 d. įsakymu Nr. V-100

(Lietuvos darbo biržos prie

Socialinės apsaugos ir darbo ministerijos

direktoriaus 2016 m. gruodžio 30 d. įsakymo

Nr. V-1003

redakcija)

(Pažymos apie galiojančias administracines nuobaudas forma)

_______________________teritorinės darbo biržos

_______________________skyriui

PAŽYMA apie galiojančias ADMINISTRACINES NUOBAUDAS

_________________

(data)

____________________

(vieta)

Aš, __________________________________________________________ būdamas

(vardas, pavardė)

______________________________________________________________________________

(įmonės, įstaigos, organizacijos ar kt. organizacinės struktūros pavadinimas)

vadovu / įgaliotu atstovu (reikiamą pabraukti) _________________________________________,

(įgaliojimo data, numeris)

ketinantis įgyvendinti aktyvios darbo rinkos politikos priemonę – ____________________________

_____________________________________________________________________________,

(nurodyti aktyvios darbo rinkos politikos priemonės pavadinimą)

patvirtinu, kad _______________________________________________________________ ir jos

(įmonės, įstaigos, organizacijos ar kt. organizacinės struktūros pavadinimas)

vadovas/įgaliotas atstovas (reikiamą pabraukti) _________________________________________

(vardas, pavardė)

neturi galiojančios administracinės nuobaudos pagal Lietuvos Respublikos administracinių nusižengimų kodekso 95 straipsnį – Nelegalus darbas – arba turi ne daugiau nei vieną galiojančią administracinę nuobaudą už žemiau nurodytuose Administracinių nusižengimų kodekso straipsniuose apibrėžtus administracinius teisės pažeidimus:

96 straipsnis – Darbo įstatymų, darbuotojų saugos ir sveikatos norminių teisės aktų pažeidimas;

97 straipsnis – Nelaimingo atsitikimo darbe nuslėpimas, nustatytos pranešimo ir ištyrimo tvarkos pažeidimas;

99 straipsnis – Darbo užmokesčio apskaičiavimo ir mokėjimo tvarkos pažeidimas;

100 straipsnis – Darbo laiko apskaitos pažeidimas;

106 straipsnis – Lietuvos Respublikos įdarbinimo per laikinojo įdarbinimo įmones įstatymo pažeidimas;

150 straipsnis – Komercinės ar ūkinės veiklos tvarkos pažeidimas.

Suvokiu savo atsakomybę dėl tikrovės neatitinkančios informacijos pateikimo ir kad tai gali būti vienas iš pagrindų pripažinti su teritorine darbo birža pasirašytą sutartį dėl aukščiau nurodytos aktyvios darbo rinkos politikos priemonės įgyvendinimo ir finansavimo negaliojančia bei grąžinti išmokėtą subsidiją.

_________________________________	________________	________________________

(pareigų pavadinimas)	(parašas)	(vardas, pavardė)

A.V.